wannaphong/clean_thaiwikipedia huggingface dataset:
# ละเมียน บุณยะมาน
ร้อยเอก ละเมียน บุณยะมาน (19 ธันวาคม พ.ศ. 2462 - 26 มกราคม พ.ศ. 2551) อดีตสมาชิกสภาผู้แทนราษฎรจังหวัดสงขลา และอดีตสมาชิกวุฒิสภา

 ประวัติ 
ร้อยเอก ละเมียน บุณยะมาน เกิดเมื่อวันที่ 19 ธันวาคม พ.ศ. 2462ศูนย์ข้อมูลนักการเมือง สำเร็จการศึกษาปริญญาตรี จาก โรงเรียนนายร้อยพระจุลจอมเกล้า และ นิติศาสตรบัณฑิต จาก มหาวิทยาลัยธรรมศาสตร์ สมรสกับนางรัชนี บุณยะมาน

 งานการเมือง 
ร้อยเอก ละเมียน บุณยะมาน ลงเลือกตั้งสมาชิกสภาผู้แทนราษฎร ครั้งแรกใน พ.ศ. 2519 สังกัดพรรคชาติไทย และได้รับเลือกตั้งเพียงครั้งเดียว 

ต่อมาได้รับการแต่งตั้งให้เป็น สมาชิกวุฒิสภา ตั้งแต่ พ.ศ. 2522 ถึง พ.ศ. 2534

 สมาชิกสภาผู้แทนราษฎร 
ร้อยเอก ละเมียน บุณยะมาน ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดสงขลา สังกัดพรรคชาติไทย

 ถึงแก่อนิจกรรม 
ร้อยเอก ละเมียน บุณยะมาน เสียชีวิต เมื่อวันที่ 26 มกราคม พ.ศ. 2551 สิริอายุ 88 ปี อาลัย: ร.อ. ละเมียน บุณยะมาน

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๖ ตอนที่ ๒๑๔ ง ฉบับพิเศษ หน้า ๔, ๔ ธันวาคม ๒๕๓๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๓ ตอนที่ ๒๑๓ ง ฉบับพิเศษ หน้า ๘, ๓ ธันวาคม ๒๕๒๙
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญชัยสมรภูมิ , เล่ม ๕๘ ตอนที่ ๐ ง หน้า ๔๘๕๗, ๙ ธันวาคม ๒๔๘๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญชัยสมรภูมิ , เล่ม ๖๑ ตอนที่ ๔๒ ง หน้า ๑๔๑๒, ๑๘ กรกฎาคม ๒๔๘๗
# ความตกลงระหว่างประเทศว่าด้วยความเป็นกลางของลาว
ความตกลงระหว่างประเทศว่าด้วยความเป็นกลางของลาว เป็นความตกลงระหว่างประเทศซึ่งลงนามในเจนีวาเมื่อวันที่ 23 กรกฎาคม 2505 ระหว่าง 4 รัฐ และประเทศลาว อันเป็นผลจากการประชุมระหว่างประเทศว่าด้วยการระงับปัญหาลาว ซึ่งมีขึ้นตั้งแต่วันที่ 16 กรกฎาคม 2504 ถึง 23 กรกฎาคม 2505

ประเทศพม่า กัมพูชา แคนาดา สาธารณรัฐประชาชนจีน สาธารณรัฐประชาธิปไตยเวียดนาม ฝรั่งเศส อินเดีย โปแลนนด์ สาธารณรัฐเวียดนาม ไทย สหภาพโซเวียต สหราชอาณาจักรและสหรัฐอเมริกาลงนามในปฏิญญา ซึ่งมีผลใช้บังคับเป็นความตกลงระหว่างประเทศในวันที่ลงนาม คือ 23 กรกฎาคม 2505 พร้อมด้วยแถลงการณ์ความเป็นกลางโดยรัฐบาลลาว ลงวันที่ 9 กรกฎาคม 2505

ภาคีผู้ลงนาม 14 รัฐสัญญาจะเคารพความเป็นกลางของลาว หลีกเลี่ยงไม่เข้าแทรกแซงในกิจการภายในของลาวทั้งทางตรงและทางอ้อม และห้ามมิให้ดึงลาวเข้าสู่พันธมิตรทางทหารและตั้งฐานทัพในดินแดนลาว รัฐบาลลาวให้คำมั่นจะประกาศข้อผูกมัดดังกล่าวในรัฐธรรมนูญ ซึ่งจะมีผลตามกฎหมาย

อย่างไรก็ดี ความตกลงดังกล่าวถูกละเมิดเมื่อสาธารณรัฐประชาธิปไตยเวียดนามสถาปนาแนวส่งกำลังบำรุงผ่านดินแดนลาว "ที่เป็นกลาง" เพื่อส่งกำลังบำรุงการก่อการกำเริบของเวียดกงต่อรัฐบาลเวียดนามใต้

ยิ่งไปกว่านั้น ระหว่างสงครามอินโดจีนครั้งที่สอง เวียดนามเหนือได้รับความร่วมมือจากพรรคปฏิวัติประชาชนลาว (ปะเทดลาว) ในการก่อสร้างและรักษาเส้นทางโฮจิมินห์ซึ่งผ่านประเทศลาว ทหารเวียดนามหลายพันนายประจำอยู่ในลาวเพื่อรักษาเครือข่ายถนนและดูแลความปลอดภัย กำลังพลเวียดนามยังสู้เคียงข้างปะเทดลาวในการโค่นล้มรัฐบาลที่เป็นกลางของลาว ความร่วมมือดังกล่าวยังต่อไปหลังสงครามและฝ่ายคอมมิวนิสต์ได้ชัยชนะแล้ว
# หวน มุตตาหารัช
ร้อยตำรวจเอก หวน มุตตาหารัช (8 เมษายน พ.ศ. 2446 - 13 กุมภาพันธ์ พ.ศ. 2530) อดีตสมาชิกสภาผู้แทนราษฎรจังหวัดสงขลา และอดีตที่ปรึกษาพรรคประชาธิปัตย์

 ประวัติ 
ร้อยตำรวจเอกหวน มุตตาหารัช เกิดเมื่อวันที่ 8 เมษายน พ.ศ. 2446 เป็นบุตรของนายช่วย และ นางเพรา มุตตาหารัช ร.ต.อ.หวน มุตตาหารัช คือใคร? สำเร็จการศึกษาปริญญาตรี จาก โรงเรียนนายร้อยพระจุลจอมเกล้า และ นิติศาสตรบัณฑิต จาก มหาวิทยาลัยธรรมศาสตร์

ร้อยตำรวจเอกหวน มุตตาหารัช เสียชีวิต เมื่อวันที่ 13 กุมภาพันธ์ พ.ศ. 2530 สิริอายุ 83 ปี

 การทำงาน 

พ.ศ. 2476-2482 ดำรงตำแหน่งอักษรเลข ทำหน้าที่เลขานุการของผู้ว่าราชการจังหวัดสงขลา หลังจากนั้นมาเป็นปลัดอำเภอเมือง 

ต่อมาทางราชการโอนไปเป็นตำรวจ เพราะก่อนนั้นมีหน้าที่จับกุม ไม่ได้สอบสวน หน้าที่สอบสวนเป็นของอำเภอ ซึ่งส่วนใหญ่จบมาทางกฎหมาย เมื่อโอนไปเป็นตำรวจได้ยศ ร.ต.ต. ทำหน้าที่สอบสวน
คดีต่างๆ ประจำสถานีตำรวจแหลมทราย สงขลา

จนกระทั่งเมื่อเกิดสงครามมหาเอเชียบูรพาเมื่อ พ.ศ. 2484 ย้ายไปประจำการที่สถานีตำรวจอำเภอเบตง ในช่วงสงครามโลกครั้งที่สอง ร้อยตำรวจเอกหวนได้เข้าร่วมสงครามมหาเอเชียบูรพา นำกำลังเข้าต่อต้านกองทัพอังกฤษบริเวณชายแดนอำเภอเบตง กระทั่งได้รับสมญาว่าเป็น “วีรบุรุษเบตง” เพราะติดอยู่บนภูเขาหลายวัน จนทางราชการจำหน่ายชื่อสาบสูญ แต่ต่อมาก็กลับมาได้

ต่อมา ก็ได้ย้ายไปรับตำแหน่งรองผู้กำกับ ได้ยศร้อยตำรวจเอกที่ จังหวัดยะลา ต่อมาไม่นานก็ได้รับคำสั่งให้ไปเป็นนายตำรวจประจำรัฐตรังกานู 

พ.ศ. 2486 กลับไปเป็นนายอำเภอแว้ง จังหวัดนราธิวาส ต่อมา ย้ายมาเป็นนายอำเภอสะเดา 

พ.ศ. 2490 เมื่อถูกย้ายมาดำรงตำแหน่งนายอำเภอระโนด จึงได้ขอลาออกจากราชการในวันที่ 10 ธันวาคม 2490

 งานการเมือง 
ร้อยตำรวจเอกหวน ลงเลือกตั้งสมาชิกสภาผู้แทนราษฎร ครั้งแรกใน พ.ศ. 2491 และได้รับเลือกตั้งเพียงครั้งเดียว 

 สมาชิกสภาผู้แทนราษฎร 
ร้อยตำรวจเอกหวน มุตตาหารัช ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 จังหวัดสงขลา
# เปรม รุจิเรข
พันตำรวจโท เปรม รุจิเรข (28 พฤษภาคม พ.ศ. 2472 – 13 ธันวาคม พ.ศ. 2558) อดีตสมาชิกสภาผู้แทนราษฎรจังหวัดสงขลา

 ประวัติ 
พันตำรวจโทเปรม รุจิเรข เกิดเมื่อวันที่ 28 พฤษภาคม พ.ศ. 2472ศูนย์ข้อมูลนักการเมือง จบการศึกษาระดับมัธยมศึกษาตอนต้นจาก โรงเรียนมหาวชิราวุธ จังหวัดสงขลา มัธยมศึกษาตอนปลายจากโรงเรียนเตรียมอุดมศึกษา ปริญญาตรี นิติศาสตรบัณฑิต จาก มหาวิทยาลัยธรรมศาสตร์

พันตำรวจโทเปรม รุจิเรข เสียชีวิตที่โรงพยาบาลจุฬาลงกรณ์ เมื่อวันที่ 13 ธันวาคม พ.ศ. 2558 สิริอายุรวม 86 ปีกำหนดการงานศพ พ.ต.ท.เปรม รุจิเรข มีพิธีพระราชทานเพลิงศพเมื่อวันที่ 19 ธันวาคม พ.ศ. 2559 ณ วัดธาตุทอง

 งานการเมือง 
อดีตเคยรับราชการตำรวจ ต่อมาลงสมัครรับเลือกตั้งสมาชิกสภาผู้แทนราษฎรครั้งแรกใน พ.ศ. 2526 สังกัดพรรคกิจสังคม และได้รับเลือกตั้งเพียงครั้งเดียว 

 สมาชิกสภาผู้แทนราษฎร 
พันตำรวจโทเปรม รุจิเรข ได้รับการเลือกตั้งเป็นสมาชิกสภาผู้แทนราษฎรมาสมัยเดียว คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดสงขลา สังกัดพรรคกิจสังคม

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๓ ตอนที่ ๒๐ ง ฉบับพิเศษ หน้า ๓๑๕, ๗ กุมภาพันธ์ ๒๕๒๙
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๐ ตอนที่ ๒๐๗ ง ฉบับพิเศษ หน้า ๓๘๐๗, ๓๑ ธันวาคม ๒๕๒๖
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๘๘ ตอนที่ ๑๑๕ ง ฉบับพิเศษ หน้า ๒๗, ๑ พฤศจิกายน ๒๕๑๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๘๘ ตอนที่ ๑๕๑ ง ฉบับพิเศษ หน้า ๑๐๑๘, ๓๑ ธันวาคม ๒๕๑๔
# อันฟอร์กิฟเว่น (2007)
อันฟอร์กิฟเว่น (2007)  เป็นรายการเพย์-เพอร์-วิว มวยปล้ำอาชีพของเวิลด์เรสต์ลิงเอ็นเตอร์เทนเมนต์ ที่จัดหลังศึกใหญ่ ซัมเมอร์สแลม (2007) จัดเมื่อวันที่ 16 กันยายน ค.ศ. 2007 ณ สนาม FedExForum ในเมืองเมมพริส, รัฐเทนเนสซี สหรัฐอเมริกา โดยแสดงนักมวยปล้ำจากรอว์ ,สแมคดาวน์ และอีซีดับเบิลยู โดยจัดเป็นครั้งที่ 11 ของศึกอันฟอร์กิฟเว่น

ผลการปล้ำ/แมทช์การปล้ำ
#แมทช์การปล้ำกำหนดการปล้ำเวลาก่อนรายการKane ชนะ Kenny Dykstraแมทช์การปล้ำเดี่ยวไม่ปรากฏ1CM Punk  (c) ชนะ Elijah Burkeแมทช์การปล้ำเดี่ยว เพื่อชิงแชมป์ECW Championship11:522Matt Hardy และMontel Vontavious Porter (c) ชนะ Deuce 'n Domino (พร้อมด้วย Cherry)แมทช์การปล้ำแทกทีม เพื่อชิงแชมป์WWE Tag Team Championship09:193ทริปเปิล เอช ชนะ คาร์ลีโต้แมทช์การปล้ำเดี่ยว โดยที่คาร์ลีโต้สามารถใช้อาวุธได้ แต่ถ้าทริปเปิล เอช ใช้อาวุธจะแพ้ฟาล์ว10:404Candice Michelle (c) ชนะ Beth Phoenixแมทช์การปล้ำเดี่ยว เพื่อชิงแชมป์WWE Women's Championship07:175Batista ชนะ Rey Mysterio และThe Great Khali (c) (พร้อมด้วย Ranjin Singh)แมทช์การปล้ำสามเส้า เพื่อชิงแชมป์World Heavyweight Championship08:016Lance Cade and Trevor Murdoch (c) ชนะ Paul London and Brian Kendrickแมทช์การปล้ำแทกทีม เพื่อชิงแชมป์World Tag Team Championship11:487Randy Orton ชนะ John Cena (c) โดนการทำฟาล์วแมทช์การปล้ำเดี่ยว เพื่อชิงแชมป์WWE Championship07:228The Undertaker ชนะ Mark Henryแมทช์การปล้ำเดี่ยว11:25

ดูเพิ่ม
ดับเบิลยูดับเบิลยูอี อันฟอร์กิฟเว่น
รายชื่อรายการเพย์-เพอร์-วิวของดับเบิลยูดับเบิลยูอี
# วันไนท์สแตนด์ (2007)
วันไนท์สแตนด์ (2007) (อังกฤษ:One Night Stand (2007)) เป็นรายการเพย์-เพอร์-วิวมวยปล้ำอาชีพของ เวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 3 มิถุนายน ค.ศ. 2007 ณ สนามJacksonville Veterans Memorial Arena ในเมืองJacksonville , Florida ซึ่งเป็นรายการในลำดับรายการวันไนท์สแตนด์ ครั้งที่ 3 และจัดหลังจากศึกจัดจ์เมนท์เดย์ (2007) โดยแสดงนักมวยปล้ำจากรอว์, สแมคดาวน์ และ อีซีดับเบิลยู ในรายการนี้มีการแข่งขันปล้ำกัน 8 รายการด้วยกัน

ผลการปล้ำ
#แมทช์การปล้ำกำหนดการปล้ำเวลาก่อนรายการซานติโน มาเรลลา ชนะ คริส มาสเตอส์แมทช์การปล้ำเดี่ยวไม่ปรากฏ1ร็อบ แวน แดม ชนะ แรนดี ออร์ตันแมทช์การปล้ำจับใส่เตียงพยาบาล14:312ซีเอ็ม พังก์ และดิ อีซีดับเบิลยู ออริจินัล (ทอมมี ดรีเมอร์ และเดอะแซนด์แมน) ชนะ เดอะนิวบรีด (อีไลจาห์ เบิร์ก, แมต สไตรเกอร์ และมาร์คัส คอร์ วอน)แมทช์การปล้ำจับฟาดโต๊ะแทกทีม 6 คน07:183เดอะฮาร์ดีส์ (แมต และเจฟฟ์) (c) ชนะ เดอะเวิลส์เกรตเทสต์แทกทีม (เชลตัน เบนจามิน และชาร์ลี ฮาส)แมทช์การปล้ำไต่บันได เพื่อชิงแชมป์World Tag Team Championship17:174มาร์ก เฮนรี ชนะ เคน โดยการเคาน์เอาน์แมทช์การปล้ำลัมเบอร์แจ็ค09:075บ็อบบี แลชลีย์ ชนะ วินซ์ แม็กแมน (c) (พร้อมด้วย เชน แม็กแมน และอูมากา)แมทช์การปล้ำสตีทไฟต์ เพื่อชิงแชมป์ECW World Championship12:236แคนดิซ มิเชล ชนะ เมลินา โดยการซับมิสชั่นแมทช์การปล้ำในอ่างพุดดิ้ง02:557เอดจ์ (c) ชนะ บาทิสตาแมทช์การปล้ำในกรงเหล็ก เพื่อชิงแชมป์World Heavyweight Championship15:398จอห์น ซีนา (c) ชนะ เดอะเกรทคาลี (พร้อมด้วย รานจิน ซิงห์)แมทช์การปล้ำจับกดที่ไหนก็ได้ เพื่อชิงแชมป์WWE Championship10:31

ดูเพิ่ม
ดับเบิลยูดับเบิลยูอี วันไนท์สแตนด์
รายชื่อรายการเพย์-เพอร์-วิวของดับเบิลยูดับเบิลยูอี
# รายชื่อโบราณสถานในจังหวัดสุโขทัย (อำเภอศรีสัชนาลัย)
|}

 แหล่งข้อมูลอื่น 

สุโขทัย
# มงกุฎพระราชินีอเดลเลด
มงกุฎพระราชินีอเดลเลด  คือมงกุฎพระอัครมเหสีของสมเด็จพระราชินีอเดลเลด พระอัครมเหสีในสมเด็จพระเจ้าวิลเลียมที่ 4 มงกุฎองค์นี้ถูกสร้างขึ้นเพื่อใช้ในพระราชพิธีบรมราชาภิเษกในปี ค.ศ. 1831 และหลังจากนั้นไม่นานก็ได้ถูกถอดเพชรและอัญมณีออกทั้งหมด และไม่เคยถูกสวมอีกเลยจนกระทั่งเสด็จสวรรคต 

thumb|right|สมเด็จพระราชินีอเดลเลดทรงมงกุฎและฉลองพระองค์เต็มยศ

ประวัติ
นับตั้งแต่ปี ค.ศ. 1690 เป็นต้นมา พระอัครมเหสีแห่งราชอาณาจักรอังกฤษ และสหราชอาณาจักร นั้นจะต้องผ่านพิธีสวมมงกุฎโดยใช้มงกุฎพระราชินีแมรีแห่งโมดีนา ซึ่งแรกสร้างขึ้นสำหรับพระราชินีในสมเด็จพระเจ้าเจมส์ที่ 2 แห่งอังกฤษ แต่อย่างไรก็ตาม สำหรับสมเด็จพระราชินีอเดลเลด ได้มีการวิพากษ์วิจารณ์ว่าไม่เหมาะสมที่จะให้ทรงมงกุฎพระราชินีแมรีแห่งโมดีนาในพระราชพิธี เนื่องมาจากเหตุผลต่าง ๆ เช่น สภาพอันเก่าและทรุดโทรมของมงกุฎเกินกว่าการซ่อมแซม ขนาด น้ำหนัก และรูปแบบ ซึ่งจะไม่เป็นการสมพระเกียรติของพระองค์ จึงมีพระบรมราชวินิจฉัยให้จัดทำมงกุฎองค์ใหม่ขึ้นในปี ค.ศ. 1831 

ตั้งแต่รัชสมัยของพระองค์เป็นต้นมา พระราชินีแห่งสหราชอาณาจักรพระองค์ถัดมาจะมีธรรมเนียมในการสร้างมงกุฎพระอัครมเหสีขึ้น แทนที่ธรรมเนียมเดิมที่จะใช้มงกุฎของพระราชินีพระองค์ก่อน ซึ่งในรัชสมัยต่อ ๆ มา ได้แก่ มงกุฎพระราชินีอเล็กซานดรา (ค.ศ. 1902) มงกุฎพระราชินีแมรี (ค.ศ. 1911) และมงกุฎพระราชินีเอลิซาเบธ (ค.ศ. 1937)

พระบรมสาทิสลักษณ์ของสมเด็จพระราชินีชาร์ลอตต์ พระอัครมเหสีในสมเด็จพระเจ้าจอร์จที่ 3 ซึ่งวาดโดยจิตรกรอัลลัน แรมเซย์ ได้แสดงให้เห็นมงกุฎพระมเหสีของพระองค์ซึ่งมีลักษณะคล้ายคลึงกัน โดยเป็นมงกุฎที่ทรงในพระราชพิธีบรมราชาภิเษกของพระองค์ ซึ่งทำจากเครื่องเพชรและอัญมณีส่วนพระองค์ ซึ่งในรัชกาลถัดมาของ สมเด็จพระเจ้าจอร์จที่ 4 นั้นได้นำแบบของมงกุฎนี้ไปใช้ในตราสัญลักษณ์ของเครื่องราชอิสริยาภรณ์เซนต์แพ็ททริค ซึ่งต่อมามงกุฎนี้ได้ถูกขโมยหายไปจากปราสาทดับลิน

thumb|right|สมเด็จพระราชินีชาร์ลอตต์กับมงกุฎพระอัคครมเหสีของพระองค์ในพระบรมสาทิสลักษณ์

รูปแบบของมงกุฎ
มงกุฎพระราชินีอเดลเลด จัดสร้างตามแบบธรรมเนียมมงกุฎแบบอังกฤษ ฐานมงกุฎประดับด้วยกางเขนสลับกันกับเฟลอร์เดอลีส (ดอกลิลลี่) ประดับด้วยเพชร และอัญมณีต่าง ๆ ด้านบนประกอบด้วยส่วนโค้งจำนวน 2 โค้ง (4 ก้าน) ซึ่งแล่นไปบรรจบที่ลูกโลกด้านบนซึ่งเป็นฐานรองกางเขนซึ่งอยู่บนยอดสูงสุดของมงกุฎ สมเด็จพระราชินีอเดลเลดทรงไม่เห็นชอบที่จะให้จัดหาเพชรและอัญมณีชุดใหม่มาใช้ประดับมงกุฎองค์ใหม่นี้ จึงมีพระบรมราชนุญาตให้ใช้เครื่องเพชรและอัญมณีส่วนพระองค์เพื่อประดับแทน ซึ่งต่อมาในภายหลังจากพระราชพิธีแล้ว จึงได้มีการถอดเพชรและอัญมณีออกจากตัวเรือนมงกุฎ และเก็บไว้แต่ตัวเรือนเท่านั้น
# คัมภีร์โหราศาสตร์ไทยมาตรฐานฉบับสมบูรณ์
คัมภีร์โหราศาสตร์ ฉบับหลวงวิศาลดรุณกร คือ คัมภีร์โหราศาสตร์ไทยฉบับมาตรฐานสมบูรณ์ของหลวงวิศาลดรุณกร(อั้น สาริกบุตร)ซึ่งจัดทำขึ้นเพื่อการศึกษาแก่ผู้สนใจศาสตร์แห่งการพยากรณ์ โดยการรวบรวมเรียบเรียง ตำราพยากรณ์ 153 คัมภีร์ ซึ่งมีมูลเหตุที่มาเป็นสำคัญ ผลงานการแต่งคัมภีร์หลวงวิศาลดรุณกรได้ระบุไว้ในคำอุทิศผลงาน ว่า เป็นงานเขียนทีได้กระทำขึ้นระหว่างปี พ.ศ. 2466 ถึง พ.ศ. 2480 รายละเอียดในตำราประกอบด้วยคำบรรยาย บทวิจารณ์ การแสดงข้อปฏิบัติในภาคปฏิบัติการคำนวณ ตลอดถึงพิธีกรรม ในภาคที่เกี่ยวกับการคำนวณตามวิธีสถิติและการอนุมานในลักษณะเสนอแนวทางควบคุมตนตามแนวจริยศาสตร์สังคม รวมถึงวิธีทางดาราศาสตร์ที่ใช้การสังเกตทิศทางการโคจรของดวงดาวที่เคลื่อนไปตามฤดูกาล ซึ่งส่วนมากเป็นวิธีทางคณิตศาสตร์เชิงสมุฏฐานประกอบกับความน่าจะเป็นแล้วแปรเป็นบทประพันธ์ที่มีไว้สำหรับตอบการซักถามและใช้แนะแนวต่อความรู้สึกนึกคิด   คัมภีร์โหราศาสตร์ฉบับนี้ พระยาโหราธิบดี(แหยม วัชรโชติ)และนักโหราศาสตร์ให้การรับรอง ว่าเป็นตำราที่ดี มีความละเอียดและสามารถใช้คำนวณระยะเวลาการเกิดคราสได้อย่างใกล้เคียง แม่นยำ
# สเตฟาน บราซัส
สเตฟาน บราซัส  เกิดวันที่ 31 สิงหาคม ค.ศ. 1967 ที่มึนชเตอร์ เป็นผู้รักษาประตูฟุตบอลผู้เกษียณตัวชาวเยอรมัน

 ผลงานการฝึกสอน 
ภายหลังจากที่มีการทำข้อตกลงกับสหพันธ์ฟุตบอลไนจีเรียเป็นเวลาที่ยาวนาน บราซัสก็ได้มาเป็นผู้ฝึกสอนผู้รักษาประตูให้แก่ทีมวุพเพอร์ทาเลอร์เอสเฟาโบรุสเซียตั้งแต่วันที่ 15 กุมภาพันธ์ ค.ศ. 2008 ถึงวันที่ 9 กรกฎาคมของปีเดียวกัน และตั้งแต่เดือนกรกฎาคม ค.ศ. 2008 ถึงเดือนธันวาคม ค.ศ. 2009 เขาได้ทำหน้าที่เป็นผู้ฝึกสอนผู้รักษาประตูภายใต้หัวหน้าผู้ฝึกสอนอย่างวินฟรีด เชเฟอร์ สำหรับสโมสรอัลไอน์ในสหรัฐอาหรับเอมิเรตส์ จากนั้น ตั้งแต่วันที่ 1 สิงหาคม ค.ศ. 2011 เขาได้มาเป็นผู้ฝึกสอนผู้รักษาประตูของทีมชาติไทยArtikel: "Brasas jetzt Torwart-Trainer in Thailand" auf bild.de
# ขยะชุมชน
ขยะชุมชน หมายถึงขยะทุกชนิดที่ถูกทิ้งออกมา แต่ไม่รวมขยะจากอุตสาหกรรม, การแพทย์หรือการพยาบาลและขยะนิวเคลียร์ ขยะที่กำลังพูดถึงในประเทศไทยคาดว่ามีประมาณวันละ 50,000 ตัน หรือประมาณ 17 ล้านตันต่อปีในปี 2556 เป็นขยะในเขตกทม ประมาณ 22% ได้แก่
 ขยะชีวภาพ เช่นอาหาร พืช และผลิตภัณฑ์จากพืช ซากพืช ซากสัตว์ที่ยังไม่เน่าเปี่อย
 วัสดุที่สามารถนำมาใช้ใหม่ได้ เช่นแก้ว พลาสติค กระป๋อง โลหะ ผ้าหรือสิ่งทอ แบตเตอรี่ เป็นต้น
 เศษวัสดุก่อสร้างที่ถูกทำลาย เศษผง ปูน ทราย อิฐ
 เครื่องใช้ไฟฟ้า คอมพิวเตอร์ ทีวี จอภาพ อุปกรณ์อิเล็คโทรนิคส์
 สารอันตราย เช่นแบตเตอรี หลอดไฟ สี สารเคมี กระป๋องสเปรย์ ปุย วัตถุระเบิด สารติดไฟ
 สารพิษเช่น ยาฆ่าแมลง ยาฆ่าหญ้า ยาฆ่าเชื้อต่างๆ
 การกำจัด 
แบ่งเป็น 4 ส่วนหลักๆคือ การนำกลับมาใช้ใหม่ การหมักทำปุ๋ย การฝังกลบ และการเผาเพื่อสร้างพลังงาน (Incineration) 
 การจัดการ 
ได้แก่ การเก็บมาจากผู้ทิ้ง ขนส่ง คัดแยก เก็บรักษา และการจำหน่าย การดำเนินการอาจเป็นแบบผสมผสานในแต่ละขั้นตอน เช่นการคัดแยกอาจดำเนินการตั้งแต่แรกโดยการจัดภาชนะแยกประเภทขยะให้ชัดเจน สำหรับขยะที่สามารถนำกลับไปใช้ใหม่ได้อาจแยกไปเก็บรวบรวมต่างหาก หรือจำหน่ายไปโรงงานผลิตใหม่ได้เลย เช่นแก้ว โลหะ พลาสติค กระดาษ เป็นต้น
 การกำจัดขยะโดยวิธีการฝังกลบ 
บ่อที่ใช้ฝังกลบต้องอยุ่ห่างชุมชนและห่างจากแหล่งน้ำทุกชนิด ต้องก่อสร้างตามหลักมาตรฐานสาธารณสุข ไม่เป็นแหล่งเพาะเชื้อ หรือแหล่งอาหารของสัตว์ ที่จะทำให้เกิดโรคติดต่อ ไม่มีกลิ่นรบกวนชุมชน และขั้นตอนการฝังกลบต้องถูกหลักมาตรฐานสากล, มาตรฐานการฝังกลบขยะชุมชน
 การนำไปผลิตพลังงาน 
ปัจจุบันได้มีการพัฒนาเทคโนโลยีในการเปลี่ยนขยะชุมชนให้เป็นพลังงานให้สะอาดและมีประสิทธิภาพมากกว่าเดิม เช่นการดักจับแก๊สในหลุมฝังกลบ การเผาไหม้สมบูรณ์ การเปลี่ยนเป็นเชื้อเพลิงเหลว (pyrolysis) การแปรสภาพเป็นแก๊ส (gasification) และ การแปรสภาพด้วยวิธีการ plasma arc
# วิภาส ศรีทอง
วิภาส ศรีทอง เป็นนักเขียนนวนิยายและเรื่องสั้น ผู้ได้รับ รางวัลซีไรต์ ประจำปี พ.ศ. 2555 ประเภทนวนิยาย จากงานเขียนเรื่อง คนแคระ

 ประวัติ 
เกิดที่อำเภอควนขนุน จังหวัดพัทลุง จบชั้นประถมจากโรงเรียนอนุบาลพัทลุง เรียนชั้นมัธยมต้นที่โรงเรียนพัทลุง เพียงปีเศษก็ลาออกและสอบเทียบ แล้วย้ายตามครอบครัวมาอยู่กรุงเทพฯ เรียนชั้นมัธยมศึกษาตอนปลายที่โรงเรียนสารวิทยาก่อนลาออกกลางคัน(ชั้นมัธยมปีที่ห้า) โดยอาศัยเรียนหลักสูตรการศึกษานอกระบบระดับการศึกษาขั้นพื้นฐาน(กศน.) จนได้วุฒิจบมัธยมปลาย ภายหลังสอบเอ็นทรานซ์เข้าเรียนในคณะแพทยศาสตร์ โรงพยาบาลรามาธิบดี แต่ลาออกในปีสุดท้ายของการศึกษาขณะเป็นเอ็กซ์เทิร์น มีงานเขียนเรื่องสั้นตีพิมพ์ครั้งแรกในปี พ.ศ. 2537 นุดา,"คนแคระและโลกของวิภาส ศรีทอง นักเขียนซีไรต์ 2555",ขวัญเรือน,ปักษ์แรกพฤศจิกายน2555,ฉบับที่ 983,หน้า126-138 ทำงานเขียนและงานศิลปะเรื่อยมา เดือนสิงหาคมปี พ.ศ. 2545 แสดงงานศิลปะและวรรณรูป นิทรรศการวิชวลโพม บทที่สอง ที่อนุสรณ์สถาน 14 ตุลา 

ปัจจุบันทำงานเขียน และพำนักอยู่ย่านราชวัตร กรุงเทพฯ วิภาสสมรสกับนาตาลี ชไนเดอร์ ภูมิสถาปนิกชาวออสเตรเลีย

ในปี พ.ศ. 2555 วิภาส ศรีทองได้รับรางวัลซีไรต์ จากนวนิยายเรื่องคนแคระ ต่อมาปีพ.ศ. 2556 ได้รับเชิญร่วมอภิปรายบนเวทีในงานมหกรรมวรรณกรรมคูลเลอร์ ลัมเปอร์ ประเทศมาเลเซีย และงานมหกรรมวรรณกรรมแห่งชัยปุระ ประเทศอินเดียเมื่อปีพ.ศ. 2558 ซึ่งเป็นมหกรรมวรรณกรรมที่ใหญ่ที่สุดในเอเชียพันธวัฒน์ เศรษฐวิไล,"วิภาษวิถี ของ วิภาส ศรีทอง",ไรเตอร์,เดือนพฤษภาคม2558,ฉบับที่ 34,หน้า63-77 ปี พ.ศ. 2560 ได้รับเชิญเข้าร่วม International Writing Program's Fall Residency at the University of Iowa in Iowa City, IA เพื่อทำงานเขียน รวมถึงเผยแพร่งานและเล็คเชอร์เป็นเวลาสามเดือน2017 International Authors Series: Should a Writer Speak for “The Universal”?

 ผลงาน 
เริ่มต้นจากงานเขียนเรื่องสั้นและบทกวี โดย'พันธนาการ' เป็นเรื่องสั้นเรืองแรกที่ได้รับการตีพิมพ์เมื่อปี พ.ศ. 2537  ใช้นามปากกา วิภาส ศรีทอง ร.ตะวัน และ นาตาลี ภายหลังหันมาเขียนงานนวนิยายเป็นส่วนใหญ่โดยใช้ชื่อจริง 

 vagabond (2000) รวมบทกวี(ทำมือ)ภาษาอังกฤษ
 รวมเรื่องสั้นแมวเก้าชีวิต (2002)
กราฟฟิติ (Graffiti) (2002) รวมบทกวีภาษาอังกฤษ
 รวมเรื่องสั้นเวลาล่วงผ่านอุโมงค์ (ค.ศ. 2008)
 วรรณรูป ตรึงตากลบท (2011)
 นวนิยาย คนแคระ (2012)  และเป็นนวนิยายรางวัลซีไรต์ ประจำปี 2555
 นวนิยาย หมาหัวคน (2012) เข้ารอบลองลิสต์รางวัลซีไรต์ ประจำปี 2558
 นวนิยาย หลงลบลืมสูญ (2015) เข้ารอบสุดท้ายรางวัลซีไรต์ ประจำปี 2558
 นวนิยาย อนุสาวรีย์ (2018) เข้ารอบลองลิสต์สิบสามเล่มสุดท้ายรางวัลซีไรต์ประจำปี 2561
รวมเรื่องสั้น รยางค์และเงื้อมเงา (2020) เข้ารอบสุดท้ายรางวัลซีไรต์ ประจำปี 2563
 นวนิยาย เกดในเคิร์มแลนด์ (2022)เข้ารอบสุดท้ายการประกวดรางวัลเซเว่นบุ๊คอวอร์ด ปี พ.ศ.2567
 นวนิยาย ห้องเรณู (2024) เข้ารอบสุดท้ายรางวัลซีไรต์ ประจำปี 2567
 อ้างอิง
# ปลากระบอกเทา
ปลากระบอกเทา  เป็นปลาน้ำกร่อยชนิดหนึ่ง จำพวกปลากระบอก (Mugilidae) มีลักษณะทั่วไป คือ เป็นปลาที่มีลำตัวยาวป้อมหัวแหลม ที่ตามีเยื่อไขมันคลุม ปากเล็ก ครีบหลังมีสองอัน ส่วนหลังเป็นสีเทาหรือน้ำตาล ด้านข้างเป็นสีเงินวาวท้องขาว ข้างลำตัวมีแถบสีดำบาง ๆ พบมีอยู่ทั่วไปในเขตร้อนและเหนือหรือใต้เขตร้อนในมหาสมุทรแปซิฟิก, มหาสมุทรแอตแลนติกและมหาสมุทรอินเดีย รวมทั้งในทะเลเมดิเตอร์เรเนียน สำหรับในไทยมีรายงานว่าพบที่จังหวัดสงขลาแต่ไม่มาก
      
วงจรชีวิตของปลากระบอกเทาคล้ายกับปลานวลจันทร์ทะเล ซึ่งเป็นปลาคนละวงศ์กัน กล่าวคือ ผสมพันธุ์วางไข่ในทะเลแล้วลูกปลาจะเข้ามาหากินและเจริญเติบโตในบริเวณชายฝั่ง ปลาจะเจริญเติบโตในบริเวณชายฝั่งและจะโตเต็มวัยพร้อมที่จะผสมพันธุ์วางไข่ได้เมื่อมีอายุตั้งแต่ 2 ปีขึ้นไป ปลาเพศเมียจะมีไข่ตั้งแต่ 1-3 ล้านฟอง แล้วแต่ขนาดของปลา ปลาจะวางไข่ในทะเลลึกนอกชายฝั่งที่มีอุณหภูมิในช่วง 21-25 องศาเซลเซียส ลักษณะไข่ปลาเป็นไข่ครึ่งจมครึ่งลอยลูกปลาที่ฟักเป็นตัวจะถูกกระแสน้ำพัดพาเข้าในบริเวณชายฝั่ง ลูกปลาช่วงวัยอ่อนจะกินแพลงก์ตอนสัตว์เป็นอาหารเมื่อลูกปลาเจริญได้ขนาดประมาณ 3 เซนติเมตร ก็จะเปลี่ยนอุปนิสัยการกินอาหารมากินพืชแทน
 
ปลากระบอกเทาเป็นปลาที่กินพืชที่แท้จริงจัดอยู่ในขั้นอาหารที่สอง เป็นปลาที่ทนต่อสภาพแวดล้อมได้ดีสามารถปรับตัวให้เข้ากับสภาพแวดล้อมได้ดี สามารถปรับตัวให้เข้ากับสิ่งแวดล้อมใหม่ ๆ ได้ง่าย และสามารถหาอาหารกินได้ในทุกระดับน้ำ 

ปลากระบอกเทาจะกินโดยวิธีการดูดหรือแทะเล็มที่พื้นผิววัสดุซึ่งมีทั้งอาหารและไม่ใช่อาหาร แต่จะมีอวัยวะกรองที่คอเรียกว่า "Phary ngeal fitering device" แยกตะกอนอาหารออกจากตะกอนที่ไม่ใช่อาหารแล้วพ่นตะกอนที่ไม่ใช่อาหารออกมาและส่วนที่เป็นอาหารก็จะกลืนลงสู่กระเพาะอาหารส่วนลำไส้จะยาวมาก ขดอยู่หลังกระเพาะอาหารยาวประมาณ 5 เท่าของตัวปลาศาสตราจารย์ ดร.เปี่ยมศักดิ์ เมนะเศวต. ปลากระบอกกับการปรับปรุงสภาวะแวดล้อมในบ่อเลี้ยงกุ้งทะเล. ประมงเศรษฐกิจ 2 , 14. 2536. หน้า 18ชวลิต วิทยานนท์. พันธุ์ปลากระบอกของน่านน้ำไทย. 2531. ข่าวกรมประมง. ปีที่ 12 ฉบับที่ 6 หน้า 18.
thumb|left|ลูกปลากระบอกเทา
ปัจจุบัน ปลากระบอกเทา มีการทดลองเลี้ยงและส่งเสริมให้เลี้ยงเป็นปลาเศรษฐกิจ เช่นเดียวกับปลากระบอกชนิดอื่น ๆ โดยเลี้ยงกันในบ่อดิน นอกจากนี้แล้วยังมีการเลี้ยงเป็นปลาสวยงามด้วย นับเป็นปลาที่เลี้ยงง่าย สามารถปรับตัวให้เข้ากับที่เลี้ยงได้เป็นอย่างดี
 ชวิน ตันพิทยคุปต์, กิตติพงษ์ จารุธาณินทร์, นันทวัฒน์ โชติสุวรรณ, Amphidromous story สุดยอดนักล่า ปลาสองน้ำ คอลัมน์ Wild Ambition. นิตยสาร Aquarium Biz ปีที่ 3 ฉบับที่ 35: พฤษภาคม 2013 หน้า 116
อ้างอิง

แหล่งข้อมูลอื่น

รูปและข้อมูลเพิ่มเติม 

Category:วงศ์ปลากระบอก
Category:ปลาเศรษฐกิจ
Category:ปลาน้ำกร่อย
Category:ปลาตู้
# เซ็มเปอร์ ฟิเดลิส
เซ็มเปอร์ ฟิเดลิส   เป็นเพลงมาร์ชที่แต่งโดยจอห์น ฟิลิป ซูซา ในปี ค.ศ. 1888 เป็นเพลงมาร์ชประจำหน่วยของนาวิกโยธินสหรัฐอเมริกา   เป็นหนึ่งในสองเพลงที่แต่งขึ้นตามคำขอของเชสเตอร์ เอ. อาเทอร์ ประธานาธิบดีคนที่ 21 ของสหรัฐอเมริกา โดยอีกเพลงหนึ่งคือเพลง "Presidential Polonaise" ในปี ค.ศ. 1986   

ชื่อเพลงมาจากคำขวัญ Semper fidelis เป็นภาษาละติน แปลว่า "Always Faithful" หรือ "ข้าฯ จะจงรักภักดี" ซึ่งเป็นคำขวัญประจำหน่วยนาวิกโยธินสหรัฐ
# การฝังกลบ
การฝังกลบ ในอดีตถึงปัจจุบัน เป็นวิธึการหลักในการกำจัดขยะเกือบทุกชนิด บางแห่ง เป็นการฝังอย่างถาวรเช่นของเสียจากปฏิกิริยานิวเคลียร์ แต่บางแห่งใช้ฝังเพื่อเป็นที่เก็บรักษาชั่วคราว หรือเพื่อทำการรวบรวมก่อนส่งไปเข้าขบวนการอื่น หรือเพื่อการนำกลับมาใช้อีก และที่สำคัญก็คือเพื่อผลิตเป็นเชื้อเพลิงชีวภาพ ในปัจจุบัน เรามีเทคโนโลยีด้านนี้ เพื่อใช้ประโยชน์จากขยะให้ได้มากที่สุด จุดประสงค์หลักก็คือ เพื่อแก้ปัญหาพลังงาน และสิ่งแวดล้อม
 มาตรฐาน 
บ่อกลบต้องอยู่ในพื้นที่หน่วยงานรับผิดชอบอนุญาต ต้องถูกออกแบบ ปฏิบัติงานและควบคุมสอดส่องจากเจ้าหน้าที่ตลอดระยะเวลาการดำเนินงาน บ่อฝังกลบขยะแข็งต้องระวังเรื่องสารปนเปื้อนที่อาจออกมาจากไอน้ำ ต้องมีการตรวจวัดการปนเปื้อนของน้ำใต้ดินและการรั่วไหลจากแก๊สในบ่อหมัก และมีมาตรการรองรับเมื่อเกิดปัญหา บ่อกลบต้องปฏิบัติตามข้อกำหนดดังกล่าว รวมทั้งข้อกำหนด ดังต่อไปนี้
 ตำแหน่งที่ตั้ง ต้องไม่อยู่ใกล้รอยเลื่อนของเปลือกโลก, พื้นที่ชุ่มน้ำ หรือเขตหวงห้ามที่ประกาศ , การกำจัด กรมควบคุมมลพิษ
 มีดินเหนียวอัดแน่นหนา 60 ซม.กับแผ่นวัสดุกันน้ำ ปูทั้งด้านล่างและด้านข้างของบ่อ เพื่อป้องกันน้ำใต้ดินซึมเข้าไป หรือน้ำชะขยะรั่วซึมออกมา, มาตรฐานสหรัฐ
 มีระบบการเก็บกักและระบายน้ำชะขยะ เพื่อนำไปบำบัดก่อนทิ้ง
 มีกิจกรรมต่อเนื่องเพื่อบดอัดและเติมดินหนาๆปิดผิวหน้าเพื่อลดกลิ่น, มูลฝอย, แมลง, สัตว์กัดแทะ เพื่อสุขลักษณะที่ดี
 การปิดบ่อและการดูแลหลังการปิดบ่อ ต้องมีมาตรการคลุมบ่อและมาตรการดูแลระยะยาวกับบ่อที่ปิดแล้ว
 จัดทำกิจกรรมแก้ไข ควบคุมและทำความสะอาดบ่อที่หมดสภาพและกิจกรรมเพื่อป้องกันคุรภาพของน้ำใต้ดิน
 ประกันด้านการเงินโดยให้ทุนสำหรับการป้องกันสิ่งแวดล้อม ทั้งก่อนและหลังการปิดบ่อ
thumb|การฝังกลบที่ Hawai จะเห็นแผ่นกันซึมบุผนังบ่อด้านซ้าย
วัสดุบางอย่างที่เป็นขยะชุมชนเช่น สีทาบ้าน, สารเคมี, น้ำมันเครื่อง, แบตเตอรี และยาฆ่าแมลง อาจถูกห้ามไม่ให้ฝังกลบของชุมชน เพราะเป็นขยะอันตราย ควรแยกออกไปดำเนินการกำจัดต่างหาก
 อ้างอิง